**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU**

**UZ 2016. GADA 1.JŪLIJU**

1. Atbilstoši Ministru kabineta (turpmāk – MK) 2015.gada 10.marta sēdes protokola Nr.14 27.§ 11.punktam Finanšu ministrijai (turpmāk - FM) ir uzdots, sākot ar 2015.gada maiju reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par Eiropas Savienības struktūrfondu un Kohēzijas fondu (turpmāk – ES fondi) ieviešanas plānu izpildi (turpmāk – ikmēneša ziņojums MK), tai skaitā informāciju atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Attiecīgi FM sniedz pieejamo operatīvo informāciju par ES fondu 2007.–2013.gada plānošanas periodu un 2014.–2020.gada plānošanas periodu.
2. **2007.–2013.gada plānošanas perioda ietvaros:**
	1. Notiek koordinēta ES fondu 2007.-2013.gada plānošanas perioda slēgšanas procesa organizācija. Atbilstoši plānotajam turpinās noslēguma dokumentācijas sagatavošana un atsevišķu projektu, kuriem pagarināts funkcionalitātes nodrošināšanas termiņš, uzraudzība.
	2. Darbības programmas “Uzņēmējdarbība un inovācijas” 2.2.prioritātes “Finanšu resursu pieejamība” **finanšu vadības instrumentos** vēl līdz 2016.gada 31.oktobrim riska kapitāla un mezanīna aizdevumu programmās ir pieejams finansējums un iespējams sniegt atbalstu komersantiem kopā 15,0 milj. *euro* (izpilde salīdzinot ar iepriekšējo periodu ir palielinājusies par 0,6 milj. *euro*). Lai gan finansējuma izmantošanas temps ir mērens, atbildīgā nozares ministrija prognozē, ka finansējums tiks izmantots pilnā apmērā. Šobrīd pieejamais ES fondu 2007.-2013.gada plānošanas perioda finansējums un papildus resurss no veiktajām atmaksām mazina risku finanšu pieejamībai un finansējuma “pārrāvumam” starp periodiem. Plašāka informācija par finanšu instrumentiem pieejama ES fondu tīmekļa vietnē <http://www.esfondi.lv/finansu-instrumentu-ieviesanas-statuss>, kā arī AS ”Attīstības finanšu institūcijas Altum” (turpmāk – Altum) tīmekļa vietnē <http://www.altum.lv/lv/>.

***Tabula Nr.1*** *“Finanšu instrumentu investīciju progress līdz 2016.gada 1.jūnijam, ES fondu finansējums, euro, progress pret datiem līdz 2016.gada 1.maijam, %.”*

| Finanšu instrumenti | Pieejamais finansējums (ieskaitot uzkrātos % no brīvo līdzekļu ieguldīšanas, nav iekļautas vadības izmaksas)[[1]](#footnote-1) | Faktiskā izpilde līdz 2016.gada 1.jūnijam[[2]](#footnote-2) | Atlikušie maksājumi no pamat-piešķīruma | Atlikušie maksājumi no pamat-piešķīruma un % ieņēmumiem | Atlikušās uzkrātās atmaksas[[3]](#footnote-3) | Aktivitātes ieviešanas beigu datums |
| --- | --- | --- | --- | --- | --- | --- |
| 2.2.1.1.aktivitāte “Ieguldījumu fonds investīcijām, paaugstināta riska aizdevumos, riska kapitāla fondos un cita veida finanšu instrumentos”. | 65 311 146 | 50 328 275 (+ 1,0%) | 10 212 978 | 14 982 871 | 1 300 698 | 31.10.2016. |
| 2.2.1.4.1.apakšaktivitāte “Atbalsts aizdevumu veidā komersantu konkurētspējas uzlabošanai” | 56 758 891 | 57 343 451 | - | - | 30 100 963 | Noslēgusies |
| 2.2.1.4.2.apakšaktivitāte “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” | 17 927 753 | 20 458 562 | 308 990[[4]](#footnote-4) | 308 990 | 1 718 387 | 31.10.2016. |
| **Kopā:**  | **139 997 790** | **128 130 288** | **10 521 878** | **15 291 861** | **33 120 048** |  |

1. **2014.–2020.gada plānošanas periods:**
	1. Informācija par investīciju ieviešanas laika grafika[[5]](#footnote-5) izpildes statusu uz 2016.gada 1.jūliju liecina, ka ir pieaugošs un stabils progress investīciju uzsākšanas gatavībai, kas atspoguļots grafikā Nr.1, vienlaikus konstatējami arī kavējumi. Detalizēta informācija ir pieejama šī ziņojuma 1.pielikumā, kurā informācija sakārtota loģiskā secībā, sākot ar 2016.gada jūnijā[[6]](#footnote-6) apstiprinātajiem MK noteikumiem un turpinot ar kavējumiem (MK noteikumu apstiprināšanai, MK noteikumu izsludināšanai Valsts sekretāru sanāksmē (turpmāk – VSS), kā arī projektu iesniegumu atlases kritēriju iesniegšanai apakškomitejā) un noslēdzot ar specifiskajiem atbalsta mērķiem (turpmāk – SAM)/pasākumiem, kuriem MK noteikumu apstiprināšanas termiņš vēl nav iestājies.

***Grafiks Nr.1*** *“ES fondu investīciju uzsākšanas statuss līdz 2016.gada 1.jūlijam milj. euro, % no ES fondu finansējuma, progress pret datiem līdz 2016.gada 1. jūnijam[[7]](#footnote-7).”*

No 2016.gada 1.jūnija līdz 1.jūlijam apstiprināti 4 MK noteikumi par kopējo ES fondu finansējumu 260,4 milj. *euro* un izsludinātas 7 projektu iesniegumu atlases attiecīgi par 204,6 milj. *euro*.

* 1. Kopsavilkums par kavējumiem līdz 2016.gada 1.jūlijam:
		1. **10 SAM/pasākumiem kavējas MK noteikumu izsludināšana.** Kopumā kavējumu skaits ir samazinājies. VSS tika izsludināti abi jūnijā plānotie MK noteikumi, kā arī izsludināti 3 iepriekš kavētie. Līdz ar to arī kavēto VSS izsludināto MK noteikumu skaita finanšu ietekme kopumā ir samazinājusies (kumulatīvi skaita ziņā novirze ir 9,8%, savukārt finanšu ietekmes ziņā novirze no plāna ir 9,2%, bet iepriekšējā periodā 14%);
		2. **7 SAM/pasākumiem MK noteikumu saskaņošanas laiks VSS pārsniedz 2 mēnešus**.6 gadījumos tiek kavēta arī MK noteikumu apstiprināšana.
		3. **14 SAM/pasākumiem** **kavējas** **MK noteikumu apstiprināšana,** tai skaitā no 9 jūnijā plānotajiem, kavējas 5 MK noteikumu apstiprināšana (kumulatīvi skaita ziņā novirze ir 14,8%, savukārt finanšu ietekmes ziņā novirze no plāna ir 11,3%, kas ir mazāka nekā iepriekšējā periodā 17%). Skat. grafikā Nr.2.

Jāsecina, ka kopumā kavēto termiņu skaits kopš iepriekšējā mēnesī sniegtās informācijas ir pieaudzis MK noteikumiem. Savukārt, kavēto VSS izsludināto MK noteikumu skaits ir samazinājies, kas ir pozitīvi, ņemot vērā tendenci, ka, ja vien MK noteikumi ir savlaicīgi izsludināti VSS, to apstiprināšana un investīciju uzsākšana kopumā notiek pēc plāna. Detalizētāka informācija par kavētajiem MK noteikumiem iekļauta šī ziņojuma 2.pielikumā.

***Grafiks Nr.2*** *“ES fondu investīciju uzsākšanas gatavība – MK noteikumi 2016.gads.(faktiskie dati līdz 2016.gada 1.jūlijam. milj. euro)” [[8]](#footnote-8)*

Svarīgi, ka ministrijām **ir izdevies kopumā izpildīt finansiāli ietekmīgāko investīciju uzsākšanas uzdevumus un tāpēc kopumā finansiālā nobīde saglabājas salīdzinoši neliela** (skat. grafikā Nr.3). Tāpat, pretēji kavējumiem, vairāku SAM/pasākumu regulējums ticis izstrādāts ātrāk kā plānots, tādējādi neskatoties uz faktisko kavējumu skaitu, uzlabojot kopējo progresu.

***Grafiks Nr.3*** *“ES fondu investīciju uzsākšanas gatavība 2016.gadā.; milj. euro, % pret pieejamo ES fondu finansējumu[[9]](#footnote-9)”*

* 1. Pozitīvi, ka līdz 2016.gada 15.jūlijam četri no četrpadsmit uz 1.jūliju kavētajiem MK noteikumiem jau tikuši apstiprināti, novēršot ilgstošākos kavējumus. Savukārt informācija par SAM/pasākumiem, kuru īstenošanas MK noteikumu apstiprināšana plānota jūlijā, kā arī to izpildes statuss līdz 15.jūlijam ir apkopots šī ziņojuma 3.pielikumā.
	2. Projektu iesniegumu atlašu izsludināšanas progress kopumā vērtējams pozitīvi, taču jūnijā atsevišķos gadījumos identificētas kavēšanās, kas skaidrojamas ar ieilgušo kritēriju, nolikumu saskaņošanas procesu vai specifiskiem priekšnosacījumiem (piemēram, projektu ideju priekšatlase)[[10]](#footnote-10). Pozitīvi, ka 2016.gada 7.jūlijā tika izsludināta pirmā projektu iesniegumu atlase integrētu teritoriālo investīciju (ITI) ietvaros – Valmieras pilsētas pašvaldībā tika izsludināta projektu iesniegumu atlase 3.3.1.SAM ietvaros[[11]](#footnote-11).
	3. Attiecībā uz plānotajiem ieguldījumiem veselības aprūpes jomā arvien kritiskāk pieaug risks darbības programmā “Izaugsme un nodarbinātība” (turpmāk – DP) izvirzīto uzraudzības un finanšu rādītāju sasniegšanai, ko ietekmē Pasaules bankas veiktā infrastruktūras un cilvēkresursu attīstības veselības aprūpē ieguldījumu kartējuma, kas ir svarīgs priekšnosacījums ES fondu investīciju plānošanai un uzsākšanai, nodevumu kavēšanās un vairākkārtēja termiņa pagarināšana. Lai sniegtu atbalstu šī jautājuma risināšanā, FM 2016.gada 14.jūnijā ir nosūtījusi oficiālu vēstuli Pasaules bankai, aicinot veikt tūlītējus pasākumus minētās problēmas sekmīgai risināšanai, kā arī 2016.gada 20.jūnijā tika organizēta videokonference, piedaloties FM, Veselības ministrijas (turpmāk – VM), Nacionālā veselības dienesta un Pasaules bankas ekspertiem, kuras ietvaros saņemta informācija par kārtējo kavēšanos infrastruktūras un cilvēkresursu attīstības veselības aprūpē ieguldījumu kartējuma nodevumu izstrādē, kuri indikatīvi varētu būt pieejami tikai uz 2016.gada jūlija beigām/augusta sākumu. Kā galvenais kavējuma iemesls tiek minēts neveiksmīgā sadarbība ar Pasaules bankas piesaistīto apakšuzņēmēju, kurš atbildīgs par attiecīgo nodevumu sagatavošanu. Lai izvērtētu plānoto nodevumu satura atbilstību DP, nodrošinot koncentrēšanos uz DP noteiktajām četrām prioritārajām veselības aprūpes jomām un primāri novirzot atbalstu sociālās atstumtības riskam pakļautajām iedzīvotāju grupām, kā arī DP grozījumu nepieciešamību, Pasaules bankas eksperti 2016.gada 11.jūlijā iesniedza sākotnējos secinājumus, lai VM varētu virzīties uz priekšu ar attiecīgo SAM īstenošanas nosacījumu dokumentācijas izstrādi.
	4. Joprojām nav skaidrības par 6.2.1.2.pasākuma “Latvijas dzelzceļa tīkla elektrifikācija” ietvaros plānotā dzelzceļa elektrifikācijas lielā projekta īstenošanu (346,6 milj. *euro*, KF). Satiksmes ministrija nav iesniegusi ziņojumu MK, lai gan tika noteikts termiņš 2016.gada 15.jūlijs. 2016.gada 11.jūlijā saņemta arī Eiropas Komisijas vēstule, paužot bažas par projekta nākotni, un norādot, ka kritiski tuvākajā laikā pieņemt lēmumu par projekta tālāku virzību vai arī lemt par alternatīviem risinājumiem pieejamā finansējuma izmantošanā.
	5. Aizkavējusies arī degradēto teritoriju revitalizācijas projektu īstenošana 5.6.1.SAM[[12]](#footnote-12) (80 milj. *euro* ERAF), tomēr pozitīvi, ka jūnijā apstiprināti kritēriji. Līdz 2016.gada 30.aprīlim bija jāiesniedz izskatīšanai MK visu teritoriju stratēģijas, tomēr līdz šim apstiprinātas tikai divas – Grīziņkalna un Teikas-Čiekurkalna (kopā par ~45 milj. *euro* ERAF). Nav apstiprinātas stratēģijas: Brasas apkaimei (Tabakas fabrika), Šķirotavas apkaimei (Operas palīgtelpas), Imantas apkaimei (Valsts Arhīvs) (stratēģiju projektos investīcijas par ~19 milj. *euro* ERAF). Saskaņošanā ir ziņojums par iespējamām Koncertzāles projekta īstenošanai šīs programmas ietvaros. Paralēli šobrīd tiek virzīti grozījumi 5.6.1.SAM īstenošanas nosacījumos, ņemot vērā Eiropas Komisijas atbildi par finansējuma ierobežojuma izņēmumu UNESCO gadījumā.
1. Investīciju finanšu progress atspoguļots šī ziņojuma grafikā Nr.4, bet plašāka kopsavilkuma informācija par apstiprinātajiem projektiem un noslēgtajiem līgumiem, kā arī veiktajiem maksājumiem pieejama ES fondu tīmekļa vietnē[[13]](#footnote-13). Savukārt, ar līdz šim uzsāktajām projektu iesniegumu atlasēm var iepazīties Centrālās finanšu un līgumu aģentūras tīmekļa vietnē[[14]](#footnote-14).

4.1. 2016.gada 8.jūnijā tika parakstīts finansēšanas nolīgums par Fondu fonda un Finanšu instrumentu īstenošanu starp Centrālo finanšu un līgumu aģentūru un Altum, kā arī 2016.gada jūlija sākumā Altum saņēmis pirmo maksājumu 29 610 000 *euro* apmērā[[15]](#footnote-15).

***Grafiks Nr.4*** *“ES fondu investīciju ieviešana līdz 2016.gada 1. jūlijam, milj. euro, % no ES fondu finansējuma, progress pret datiem līdz 2016.gada 1.jūnijam.”*

4.2. Turpina samazināties ES fondu līdzfinansējuma maksājumu plāna[[16]](#footnote-16) izpilde – 2016.gadā līdz 1.jūlijam maksājumu plāns izpildīts par 78,0% (64,0 milj. *euro)*[[17]](#footnote-17), bet gada plāns (314,9 milj. *euro*)izpildīts 20,3% apmērā. Lielākās maksājumu plāna neizpildes konstatētas (1) valsts galveno autoceļu projektos (7,3 milj. *euro*), saglabājas maksājumu pieprasījumu kavēšanās tendence, kas nozīmē būtisku skaitlisku neizpildi, jo projekti ir finansiāli ietilpīgi, tomēr, pamatojoties uz būvniecībai labvēlīgajiem laikapstākļiem, līdz šim izlietoto budžeta apjomu projektu īstenošanai, kā arī projektu finanšu plūsmu maksājumu pieprasījumu iesniegšanai, 2016.gada maksājumu plāni būs sasniegti; (2) Nodarbinātības veicināšanas atbalsta mērķos, ņemot vērā, ka 2016.gadā bija nepieciešami grozījumi ieviešanu regulējošajos normatīvajos aktos, kas aizkavēja maksājumu pieprasījumu plāna laicīgu izpildi. Skatīt šī ziņojuma tabulu Nr.2.

***Tabula Nr.2*** *“2014.-2020.gadu plānošanas periods: ES fondu līdzfinansējuma maksājumu plāna izpilde līdz 2016.gada 1.jūlijam, euro.”*

| **Prioritārais virziens** | **Plāns 01.01.2016. - 01.07.2016.** | **Faktiskā izpilde 01.01.2016. - 01.07.2016.** | **Līdz 01.07.2016.** | **Iepriekšējā mēnesī** |
| --- | --- | --- | --- | --- |
| **Izpilde,%** | **Neizpilde (-)****/pārpilde(+)** | **Izpilde,%** | **Neizpilde (-)****/pārpilde(+)** |
| 3.Mazo un vidējo komersantu konkurētspēja | 135 415 | 9 819 | 7,3 | -125 596 | 0,0 | -135 415 |
| 4. Pāreja uz ekonomiku ar zemu oglekļa emisijas līmeni visās nozarēs | 2 894 009 | 0 | 0,0 | -2 894 009 | 0,0 | -1 808 756 |
| 5.Vides aizsardzība un resursu izmantošanas efektivitāte | 1 169 207 | 785 970 | 67,2 | -383 237 | 70,5 | -328 489 |
| 6.Ilgtspējīga transporta sistēma | 45 421 860 | 38 103 792 | 83,9  | -7 318 067 | 86,5 | -5 935 552 |
| 7.Nodarbinātība un darbaspēka mobilitāte | 23 086 210 | 21 033 584 | 91,1 | -2 052 625 | 107,1 | 1 394 352 |
| 8.Izglītība, prasmes un mūžizglītība | 258 599 | 163 499 | 63,2 | -95 101 | 77,1 | -48 469 |
| 9.Sociālā iekļaušana un nabadzības apkarošana | 4 887 711 | 1 717 389 | 35,1 | -3 170 321 | 26,4 | -2 912 880 |
| 10.; 11.; 12. Tehniskā palīdzība | 4 154 454 | 2 154 904 | 51,9 | -1 999 550 | 33,2 | -774 072 |
| **KOPĀ** | **82 007 465** | **63 968 958** | **78,0** | **-18 038 507** | **85,4** | **-10 549 282** |

Tomēr ir jāatzīmē, ka saskaņā ar plānoto investīciju ieviešanas laika grafiku maksājumu salīdzinoši lielākais apjoms paredzams 2016.gada otrajā pusē[[18]](#footnote-18) un kopumā sagaidāma gada plāna izpilde.

Vienlaikus investīciju gaitas un finanšu plūsmu prognozes liecina, ka Latvija var izpildīt Eiropas Komisijas noteiktos maksājumu mērķus (sarkanās līnijas), lai neiestātos ES fondu finansējuma zaudēšana, pie nosacījuma, ka atbilstoši un proaktīvi tiek vadīti konstatētie investīciju uzsākšanas kavējumu un citi riski.

Pielikumā:

1. Eiropas Savienības struktūrfondu un Kohēzijas fonda 2014.-2020.gada plānošanas perioda specifisko atbalsta mērķu ieviešanas laika grafika statuss uz 01.07.2016. uz 4 lp.
2. Kavētie Ministru kabineta noteikumi specifisko atbalsta mērķu/pasākumu laika grafikā, statuss uz 15.07.2016. uz 2 lp.
3. Specifiskie atbalsta mērķi/pasākumi, kuru īstenošanas MK noteikumu apstiprināšana plānota jūlijā, statuss uz 15.07.2016. uz 1 lp.

Finanšu ministre D.Reizniece-Ozola

25.07.2016 09:36

2177

Ieva Ziepniece

Finanšu ministrijas Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas vadītājas vietniece

Tālr. 67095614, fakss 67095697

Ieva.Ziepniece@fm.gov.lv

1. Dati par uzkrātajiem % no brīvo līdzekļu ieguldīšanas un atmaksām uz 2016.gada 1.aprīli [↑](#footnote-ref-1)
2. Faktiskās izpildes finansējuma daļa, kas pārsniegs pieejamo finansējumu, tiks segta no uzkrātajām atmaksām. [↑](#footnote-ref-2)
3. Atmaksām norādīts kopējais finansējums nevis ES fondu daļa. Atmaksu atlikumu paredzēts izmantot ES fondu 2014.-2020.gada plānošanas perioda finanšu instrumentu finansēšanai un ieguldīšanai Baltijas Investīciju fondā. [↑](#footnote-ref-3)
4. 308 990 *euro* nevar tikt izmantoti attiecināmo izmaksu veikšanai, jo saskaņā ar EK 2016.gada 20.maija vēstulē sniegto skaidrojumu, finansējuma pārdale starp finanšu instrumentu projektiem (aktivitātēm, apakšaktivitātēm) pēc 2015.gada 31.maija nav pieļaujama – nebūtu attiecināmas izmaksas. [↑](#footnote-ref-4)
5. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 6.pielikumu: <http://www.esfondi.lv/zinojumi-Ministru-kabinetam> [↑](#footnote-ref-5)
6. Pilna informācija par izpildes statusu uz 2016.gada 1.jūliju pieejama <http://www.esfondi.lv/planosanas-dokumenti> [↑](#footnote-ref-6)
7. 8.3.4.SAM “Samazināt priekšlaicīgu mācību pārtraukšanu, īstenojot preventīvus un intervences pasākumus” un 8.4.1.SAM “Pilnveidot nodarbināto personu profesionālo kompetenci” tika izsludināti VSS, pirms kritēriju apstiprināšanas, tāpēc progress MKN izsludināšanai VSS pārsniedz kritēriju apstiprināšanas progresu. [↑](#footnote-ref-7)
8. Plānotais apstiprināto MK noteikumu finansējums precizēts atbilstoši izmaiņām aprēķinu metodikā, ņemot vērā jaunāko informāciju par pārdalēm starp pasākumiem. [↑](#footnote-ref-8)
9. FM 2016.gada plānu izpildījusi 100% apmērā, pārējos MK noteikumus par tehniskās palīdzības SAM nākamo kārtu ieviešanu atbilstoši SAM laika grafikiem apstiprinās 2018.gadā. [↑](#footnote-ref-9)
10. Pilna informācija par izpildes statusu uz 2016.gada 1.jūliju pieejama <http://www.esfondi.lv/planosanas-dokumenti> [↑](#footnote-ref-10)
11. 3.3.1.SAM “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” 1.kārta [↑](#footnote-ref-11)
12. 5.6.1.specifiskais atbalsta mērķi “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” [↑](#footnote-ref-12)
13. <http://www.esfondi.lv/14-20_finansu-progress> [↑](#footnote-ref-13)
14. <http://www.cfla.gov.lv/lv/es-fondi-2014-2020/izsludinatas-atlases> [↑](#footnote-ref-14)
15. Pamatojoties uz Ministru kabineta 2016.gada 1.marta noteikumiem Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1.specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2.specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”. [↑](#footnote-ref-15)
16. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 5.pielikumu: <http://www.esfondi.lv/zinojumi-Ministru-kabinetam> [↑](#footnote-ref-16)
17. Papildus informācija par valsts budžeta izlietojumu ES fondu programmās pieejama <http://www.esfondi.lv/es-fondu-valsts-budzeta-izpilde>. [↑](#footnote-ref-17)
18. Plašāka informācija par maksājumu plāniem 2016.gadā pieejama: <http://www.esfondi.lv/es-fondu-finansu-plani-un-izpilde> [↑](#footnote-ref-18)